Primària

**Ciències socials 3**

Programació

**Unitat 3**

 1. Presentació de la unitat

 2. Objectius didàctics

 3. Continguts de la unitat/Criteris d’avaluació/Estàndards d’aprenentatge avaluables

 4. Selecció d’evidències per al portfolio

 5. Competències: descriptors i assoliments

 6. Tasques

 7. Estratègies metodològiques

 8. Recursos

 9. Eines d’avaluació

10. Mesures per a la inclusió i atenció a la diversitat

11. Autoavaluació del professorat

# 1. PRESENTACIÓ DE LA UNITAT

## Títol

L’atmosfera i la hidrosfera.

## Descripció de la unitat

En aquesta unitat didàctica introduirem l’alumnat en l’estudi de les parts del nostre planeta que li atorguen singularitat dins del sistema solar: l’atmosfera i la hidrosfera, ja que fins ara no es coneixen altres astres que tenguin aquests dos elements (aire i aigua).

. Atesa la singularitat que confereixen al nostre planeta aquests dos el­ements, haurem de conscienciar l’alumnat en el respecte i la cu­ra tant de l’aire com de l’aigua dels quals gaudim, i d’aquesta manera abordar el concepte de contaminació com a element distorsionador de la vida en el present i en el futur del nostre planeta.

. Treballarem la composició de l’atmosfera tant química com estructural amb referència a l’altura. Incidirem en la importància que té l’atmosfera en la vida al nostre planeta, i d’aquesta manera abordarem el concepte de contaminació de l’aire.

. Posteriorment, analitzarem els fenòmens atmosfèrics que es produeixen i iniciarem l’alumnat en la ciència meteorològica, remarcant la importància que té per a la prevenció en l’actuació de moltes activitats humanes.

. A continuació, s’estudiaran les grans zones climàtiques de la Terra en funció de la incidència dels raigs de Sol sobre l’equador i la inclinació sobre l’eix de la Terra.

. Continuarem amb l’estudi del clima d’Espanya i el clima i la vegetació de les illes Balears.

. A continuació, aprofundirem en la presència de l’aigua al planeta en les seves diferents formes, localitzacions i en la seva importància en la vida dels éssers vius, i continuarem amb el concepte de contaminació de l’aigua.

. Continuarem amb l’estudi de la hidrografia. Els elements i característiques principals dels rius i els rius de la península i les aigües de les Balears.

. Ens aturarem en el cicle de l’aigua, valorarem el paper que tenen tant l’aigua com l’aire en la configuració de la Terra.

## Temporalització:

Novembre desembre


# 2. OBJECTIUS DIDÀCTICS

. Conèixer i apreciar la singularitat, dins del sistema solar, de l’atmosfera i de la hidrosfera (aire i aigua) del nostre planeta.

. Conscienciar l’alumnat en el respecte i la cu­ra tant de l’aire com de l’aigua dels quals gaudim, i abordar el concepte de contaminació com a element distorsionador de la vida en el present i en el futur del nostre planeta.

. Conèixer la composició de l’atmosfera tant química com estructural amb referència a l’altura. Incidir en la importància que té l’atmosfera en la vida al nostre planeta, i d’aquesta manera abordar el concepte de contaminació de l’aire.

. Analitzar els fenòmens atmosfèrics que es produeixen i iniciar l’alumnat en la ciència meteorològica, remarcant la importància que té per a la prevenció i planificació en l’actuació de moltes activitats humanes.

. Reconèixer el clima d’Espanya i de les illes Balears i localitzar els diferents tipus de clima.

. Localitzar les grans zones climàtiques de la Terra i identificar-ne algunes característiques bàsiques.

. Conèixer la presència de l’aigua al planeta en les seves diferents formes, localitzacions i en la seva importància en la vida dels éssers vius, i continuar amb el concepte de co­ntaminació de l’aigua.

. Conèixer la hidrografia. Els elements i característiques dels rius.

. Conèixer la hidrografia de la península Ibèrica. Els torrents, albuferes i la hidrografia de les illes Balears.

. Conèixer el cicle de l’aigua, valorant el paper que ex­erceixen tant l’aigua com l’aire en la configuració de la Terra.

# 3. CONTINGUTS DE LA UNITAT - CRITERIS D’AVALUACIÓ - ESTÀNDARDS D’APRENENTATGE AVALUABLES

|  |  |  |
| --- | --- | --- |
| **Continguts** | **Criteris d’avaluació** | **Estàndards d’aprenentatge avaluables** |
|  |  |  |
| . L’atmosfera de la Terra: composició i parts de l’atmosfera; la importància de l’atmosfera; protegim l’atmosfera, la seva contaminació.. Els canvis en l’atmosfera: els fenòmens atmosfèrics, la meteorologia.. La hidrosfera terrestre: la seva composició i importància; aigües superficials i subterrànies; la protecció de la hidrosfera, la seva contaminació.. Les grans zones climàtiques de la Terra: zona de climes càlids, zona de climes temperats, zona de climes freds.. Els climes d’Espanya i les Balears. La hidrografia. Característiques generals.. La hidrografia de la península Ibèrica. Torrents, albuferes i hidrografia de les Balears.. El cicle de l’aigua. |  1. Identificar els gasos que formen l’aire, i explicar algunes característiques de cada un. |  1.1. Explica la composició bàsica de l’aire i identifica els gasos que el formen i algunes característiques de cada un. |
|  2. Identificar les parts de l’atmosfera i com aquesta varia segons l’altura. |  2.1. Coneix com l’atmosfera varia amb l’altura i descriu fets i característiques de les zones que s’hi troben. |
|  3. Conèixer la importància de l’atmosfera i la necessitat de protegir-la. |  3.1. Coneix la necessitat de protegir l’atmosfera de la contaminació. |
|  4. Identificar i anomenar fenòmens atmosfèrics, descriure les causes que produeixen la formació dels niguls i les precipitacions. |  4.1. Identifica i anomena fenòmens atmosfèrics. 4.2. Descriu les causes que produeixen la formació de niguls i les precipitacions. |
|  5. Valorar la importància de la meteorologia com a eina de predicció del temps. |  5.1. Coneix l’important valor de la meteorologia com a eina de predicció del temps. |
|  6. Descriure les formes en què es troba l’aigua en la naturalesa i els paisatges que formen. |  6.1. Defineix hidrosfera i identifica i anomena acumulacions i cursos d’aigua. |
|  7. Conèixer la importància de la hidrosfera i la necessitat de protegir-la. |  7.1. Coneix la necessitat de protegir la hidrosfera de la contaminació. |
|  8. Identificar algunes característiques bàsiques de les diferents zones climàtiques de la Terra i localitzar-les en un mapamundi. |  8.1. Identifica algunes característiques bàsiques de les diferents zones climàtiques de la Terra. 8.2. Descriu, coneix i localitza les tres grans zones climàtiques de la Terra. |
|  9. Reconèixer els diferents tipus de clima d’Espanya i les illes Balears. | 9.1 Descriu les característiques del clima oceànic, continental, mediterrani, de muntanya i subtropical. Reconeix temperatures i precipitacions i per on es distribueixen. |
| 10. Conèixer la hidrografia. Els elements i les característiques dels rius. | 10.1. Defineix què és hidrografia.10.2. Reconeix els principals elements i característiques dels rius. |
| 11. Conèixer la hidrografia d’Espanya. Els rius dels diferents vessants i la hidrografia de les Balears. | 11.1. Identifica els rius que desemboquen a l’Atlàntic, a la mar Cantàbrica i a la Mediterrània.11.2 Reconeix la hidrografia de les illes. |
| 12. Conèixer el cicle de l’aigua a la Terra, el seu moviment continu i els canvis naturals que experimenta. | 12.1. Descriu ordenadament les fases en què es produeix el cicle de l’aigua. |
| 13. Valorar la importància de l’aire i de l’aigua, i desenvolupar estratègies per reduir o evitar la seva contaminació i per estalviar aigua. | 13.1. Elabora un esquema amb les possibles causes de la contaminació atmosfèrica i la contaminació de les aigües.13.2. Respecta el medi ambient i coneix i assumeix pautes per reduir la contaminació. |

# 4. SELECCIÓ D’EVIDÈNCIES PER AL PORTFOLIO

Els estàndards d’aprenentatge mostren el grau de consecució dels criteris d’avaluació des de la mateixa descripció i concreció del criteri. Per facilitar el seguiment del desenvolupament de cada estàndard, cercarem evidències dels alumnes que mostrin la seva evolució en cada un.

A l’annex d’avaluació es proposa un portfolio d’evidències per als estàndards d’aprenentatge. El quadre següent suggereix una selecció d’algunes d’aquestes possibles evidències. Els docents podran substituir-les per unes altres que considerin més rellevants per al desenvolupament del grup.

Llibre de l’alumne (LA) / Proposta didàctica (PD) / Recursos fotocopiables (RF) / Quadern de treball (QT)

|  |  |
| --- | --- |
| **Estàndards d’aprenentatge avaluables** | **Selecció d’evidències per al portfolio** |
|  |  |
|  1.1. Explica la composició bàsica de l’aire i identifica els gasos que el formen i algunes característiques de cada un. | . Activitats proposades a la PD.. Activitats proposades al QT.. Selecció d’activitats del LA. |
|  2.1. Coneix com l’atmosfera varia amb l’altura i descriu fets i característiques de les zones que s’hi troben. | . Selecció d’activitats del LA.. Fitxa de reforç dels RF.. Activitats proposades a la PD. |
|  3.1. Coneix la necessitat de protegir l’atmosfera de la contaminació. | . Fitxa de reforç dels RF.. Selecció d’activitats del LA. |
|  4.1. Identifica i anomena fenòmens atmosfèrics. | . Fitxa de reforç dels RF.. Activitats proposades al QT. |
|  4.2. Descriu les causes que produeixen la formació de niguls i les precipitacions. | . Activitats proposades al QT.. Fitxa d’ampliació dels RF.. Selecció d’activitats del LA. |
|  5.1. Coneix l’important valor de la meteorologia com a instrument de predicció del temps. | . Selecció d’activitats del LA.. Projecte proposat a la PD. |
|  6.1. Defineix hidrosfera i identifica i anomena acumulacions i cursos d’aigua. | . Selecció d’activitats del LA.. Fitxa de reforç dels RF. |
|  7.1. Coneix la necessitat de protegir la hidrosfera de la contaminació. | . Selecció d’activitats del LA.. Activitats proposades al QT. |
|  8.1. Identifica algunes característiques bàsiques de les diferents zones climàtiques de la Terra. | . Activitats proposades a la PD.. Selecció d’activitats del LA. |
|  8.2. Descriu, coneix i localitza les tres grans zones climàtiques de la Terra. | . Activitats proposades a la PD.. Selecció d’activitats del LA. |
|  9.1 Descriu les característiques del clima oceànic, continental, mediterrani, de muntanya i subtropical. Reconeix temperatures i precipitacions i per on es distribueixen. | . Activitats proposades a la PD.. Activitats proposades al QT.. Selecció d’activitats del LA. |
| 10.1. Defineix què és hidrografia. | . Activitats proposades a la PD.. Selecció d’activitats del LA. |
| 10.2. Reconeix els principals elements i característiques dels rius. | . Activitats proposades a la PD.. Selecció d’activitats del LA.. Fitxa de reforç dels RF.. Activitats proposades al QT. |
| 11.1. Identifica els rius que desemboquen a l’oceà Atlàntic, a la mar Cantàbrica i a la Mediterrània. | . Activitats proposades a la PD.. Selecció d’activitats del LA.. Fitxa de reforç dels RF.. Activitats proposades al QT. |
| 11.2. Reconeix la hidrografia de les Balears. | . Activitats proposades a la PD.. Selecció d’activitats del LA. |
| 12.1. Descriu ordenadament les fases en què es produeix el cicle de l’aigua. | . Tasques del LA.. Fitxa de reforç dels RF. |
| 13.1. Elabora un esquema amb les possibles causes de la contaminació atmosfèrica i la contaminació de les aigües. | . Fitxa d’ampliació dels RF.. Tasques del LA. |
| 13.2. Respecta el medi ambient i coneix i assumeix pautes per reduir la contaminació. | . Activitats proposades al QT.. Fitxa d’ampliació dels RF.. Tasques del LA. |

# 5. COMPETÈNCIES: DESCRIPTORS I ASSOLIMENTS

|  |  |  |
| --- | --- | --- |
| **Competència** | **Descriptor** | **Assoliment** |
|  |  |  |
| *Comunicació lingüística.*  | Comprendre el sentit dels textos escrits. | Llegeix de manera comprensiva el text «Ves si ha arribat la pluja!» i els diferents continguts i tasques desenvolupades en la unitat, de manera individual i col·lectiva.  |
| *Competència matemàtica i competències bàsiques en ciència i tecnologia.* | Aplicar els coneixements matemàtics per a la resolució de situacions problemàtiques en contextos reals i en qualsevol assignatura.  | Resol problemes matemàtics aplicats a la vida quotidiana relacionats amb el consum responsable d’aigua. |
| *Competència digital.* | Fer servir diferents fonts per a la recerca d’informació.  | Utilitza i maneja taules, gràfics i imatges per aplegar informació relacionada amb els fenòmens atmosfèrics i la predicció del temps. |
| *Aprendre a aprendre.* | Generar estratègies per aprendre en diferents contextos d’aprenentatge.  | Aplica els continguts i aprenentatges relacionats amb el consum responsable d’aigua i la neteja de l’aire. |
| *Intel·ligències múltiples:*Desenvolupar les diferents intel·ligències múltiples. | Té capacitat per presentar idees visualment, crear imatges mentals, percebre detalls visuals, dibuixar i confeccionar esquemes mentals. |
| *Competències socials i cíviques.* | Involucrar-se o promoure accions amb una finalitat social. | Es consciencia i posa en pràctica normes d’estalvi d’aigua. |
| *Educació en valors:* Aprendre a comportar-se des del coneixement dels diferents valors. | S’esforça i persevera en el seu aprenentatge: posa atenció, participa i fa les activitats amb interès. |
| *Sentit d’iniciativa i esperit emprenedor.* | Ser constant en el treball i superar les dificultats. | Identifica els seus errors en la tasca. |
| *Consciència i expressions culturals.* | Elaborar treballs i presentacions amb sentit estètic. | Desenvolupa el sentit del gust i l’estètica a l’hora de realitzar el cartell sobre el cicle de l’aigua. |

# 6. TASQUES

Llibre de l’alumne (LA) / Proposta didàctica (PD) / Recursos fotocopiables (RF) / Llibre digital (LD)

**Tasca 1:** Ves si ha arribat la pluja!

. Identificam idees prèvies al LA i suggeriments metodològics de la PD.

. Feim la lectura inicial en el LA i la interpretació d’imatges amb els suggeriments metodològics de la PD.

. Feim les activitats proposades després de la lectura al LA i completam amb activitats de la PD.

**Tasca 2:** L’atmosfera de la Terra

. Introduïm el concepte d’atmosfera i la seva composició amb els suggeriments metodològics de la PD i a través del LA.

. Coneixem les capes de l’atmosfera al LA, suggeriments metodològics de la PD.

. Identificam la importància de l’atmosfera i la seva contaminació i interpretam gràfics al LA, suggeriments metodològics en la PD i activitats interactives del LD.

. Realitzam les activitats del LA i del LD i completam amb activitats de la PD i la fitxa de reforç dels RF.

**Tasca 3:** Els climes

. Activam els coneixements previs segons els suggeriments metodològics de la PD.

. Lectura compartida del text del LA a partir dels suggeriments metodològics de la PD.

. Desenvolupament dels continguts relacionats amb les grans zones climàtiques del planeta segons els suggeriments metodològics en la PD i a través del LA.

. Desenvolupament dels continguts relacionats amb el clima oceànic, el clima mediterrani, el clima continental, el clima de muntanya i el clima subtropical segons els suggeriments metodològics en la PD i a través del LA.

. Feim els exercicis del LA i del LD.

. Completam amb activitats de la PD, del QT i dels RF.

**Tasca 4:** La hidrosfera terrestre

. Identificam les principals formes com es presenta l’aigua al LA i els suggeriments metodològics de la PD.

. Coneixem la diferència entre aigües superficials i subterrànies a través del LA.

. Coneixem la importància de la hidrosfera en els éssers vius i els efectes de la seva contaminació a través del LA i amb els suggeriments metodològics de la PD.

. Feim les activitats del LA i del LD i completam amb activitats de la PD i la fitxa de reforç dels RF.

**Tasca 5:** Els rius

. Identificam què és un riu i els seus elements principals al LA.

. Coneixem els rius de la península Ibèrica i l’aigua de les illes Balears a través del LA i amb els suggeriments metodològics de la PD.

. Feim les activitats del LA i del LD i completam amb activitats de la PD i la fitxa de reforç dels RF.

**Tasca 6:** Tasques / Competències

. Treballam la tasca competencial «Construïm instruments meteorològics» que es proposa al LA seguint les orientacions metodològiques de la PD.

. Treballam «El cicle de l’aigua» com proposa la tasca competencial del LA seguint les orientacions metodològiques de la PD.

. Feim les activitats que proposen les tasques competencials del LA i completam amb activitats interactives del LD i les fitxes de reforç i d’ampliació dels RF.

**Tasca 7:** Repàs de la unitat

. Feim les activitats de repàs de la unitat del LA i completam amb activitats interactives del LD i les fitxes de reforç i d’ampliació dels RF.

. Recopilam les activitats per al portfolio de l’alumne.

**Tasca 8:** Repàs trimestral

. Feim les activitats de repàs del trimestre del LA i completam amb activitats interactives del LD i les fitxes de reforç i d’ampliació dels RF.

. Recopilam les activitats per al portfolio de l’alumne.

# 7. ESTRATÈGIES METODOLÒGIQUES

En el desenvolupament de les tasques es fan servir diverses estratègies metodològiques:

. Treball reflexiu individual en el desenvolupament de les activitats individuals.

. Treball en grup cooperatiu, com ara el plantejament de d­ebats, lectures compartides, jocs per equips, activitats en parella, petit i gran grup, etc.

. Activació de la curiositat científica i investigadora en els nins i les nines amb la tasca «Construïm instruments meteorològics».

. Activació també de la curiositat científica i investigadora de l’alumn­at amb la tasca «El cicle de l’aigua» per conèixer els canvis de l’aigua.

. Treball reflexiu sobre la contaminació de l’aigua, per comprendre la importància d’evitar la cont­aminació de l’aigua de la Terra.

. Treball del cicle de l’aigua i del viatge que realitza en l’apartat «L’incessant viatge de l’aigua a la Terra».

. Realització d’un experiment senzill per entendre millor les formes en què es presenta l’aigua: els tres estats de l’aigua.

. Posada en comú en gran grup després del treball individual o grupal.

. Exposició del professor.

# 8. ECURSOS

Els següents materials de suport poden reforçar i ampliar l’estudi dels continguts de l’àrea de Ciències Socials:

. Recursos fotocopiables de la proposta didàctica, amb activitats de reforç, ampliació i avaluació.

. Quadern complementari al llibre de l’alumne, el quadern de treball.

. Manuals, enciclopèdies i material complementari del mural, el mapamundi simple.

. A més, proposam la utilització del següent material manipulatiu per ajudar l’adquisició dels continguts: material fungible, com ara cartolina, pintures i llapis de col­ors o ceres...

**Recursos digitals**

. Llibre digital: els alumnes podran reforçar o ampliar els continguts estudiats utilitzant els recursos digitals disponibles.

. CD que acompanya la proposta didàctica, amb els recursos fotocopiables.

. En la proposta didàctica es recullen alguns enllaços web puntuals per a alguns epígrafs.

. Materials digitals de la pàgina web de l’editorial amb diferents recursos i activitats.

# 9. EINES D’AVALUACIÓ

. Registre d’avaluació (a l’annex d’avaluació).

. Prova d’avaluació de la unitat (en els recursos fotocopiables).

. Altres recursos: rúbrica, diana, etc. (a l’annex d’avaluació).

# 10. MESURES PER A LA INCLUSIÓ I ATENCIÓ A LA DIVERSITAT

• Quines dificultats i potencialitats preveig en el grup durant el desenvolupament de la unitat?

• Com minimitzaré les dificultats?

• Quines necessitats individuals preveig en el desenvolupament de la unitat?

• Quins recursos i estratègies manejaré per atendre les necessitats individuals?

# 11. AUTOAVALUACIÓ DEL PROFESSORAT

• Quin percentatge d’alumnes han assolit els objectius d’aprenentatge de la unitat?

• Què és el que ha funcionat millor en aquesta unitat?

• Què canviaria en el desenvolupament de la unitat el pròxim curs? Per què?